CELEX: E2022P0003
Language: ga
Date: 2022-01-28 00:00:00
Title: Caingean arna tionscnamh an 28 Eanáir 2022 ag Údarás Faireacháin CSTE i gcoinne na hÍoslainne (Cás E-3/22) 2022/C 114/05

10.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 114/6
            
         
      Caingean arna tionscnamh an 28 Eanáir 2022 ag Údarás Faireacháin CSTE i gcoinne na hÍoslainne
      (Cás E-3/22)
      (2022/C 114/05)
      Thug Údarás Faireacháin CSTE caingean i gcoinne na hÍoslainne os comhair Chúirt CSTE an 28 Eanáir 2022,agus ionadaíocht á déanamh don Údarás sin ag Ingibjörg-Ólöf Vilhjálmsdóttir, Ewa Gromnicka, agus Catherine Howdle, ag gníomhú dóibh mar Ghníomhairí Údarás Faireacháin CSTE, Avenue de Arts 19H, B-1000 an Bhruiséil, an Bheilg.
      Iarrann Údarás Faireacháin CSTE ar Chúirt CSTE an méid seo a leanas a dhearbhú:
      Trí gan na nithe seo a leanas a chosc:
      
                  a)
               
               
                  diúscairt dhíreach stoic a fuair bás, diúscairt dramhaíola ó sheamlais Chatagóir 3 agus diúscairt dramhaíola ó mharú baile i líonadh talún údaraithe san Íoslainn gan próiseáil roimh ré, contrártha le hAirteagail 12(c), 13(c) agus 14(c) de Rialachán Uimh. 1069/2009 ó Pharlaimint na hEorpa agus ón gComhairle an 21 Deireadh Fómhair 2009 lena leagtar síos rialacha sláinte maidir le seachtháirgí ainmhithe agus táirgí díorthaithe nach bhfuil ceaptha mar bhia don duine agus lena n-aisghairtear Rialachán (CE) Uimh. 1774/2002, arna leasú agus arna n-oiriúnú do Chomhaontú LEE leis na hoiriúnuithe sonracha agus earnála dá dtagraítear in Iarscríbhinn I a ghabhann leis an gComhaontú sin;
                  agus
               
            
                  b)
               
               
                  stoc a fuair bás agus dramhaíl ó mharú baile (lena n-áirítear d’ábhar sonraithe riosca de Chatagóir 1) a adhlacadh ar an láthair gan coinníollacha Airteagal 19 nó 20 de Rialachán Uimh. 1069/2009 a bheith á gcomhlíonadh, contrártha le hAirteagal 12, Airteagal 13 agus Airteagal 14 de Rialachán Uimh. 1069/2009,
               
            níor chomhlíon an Íoslainn a cuid oibleagáidí:
      
                  a)
               
               
                  faoi Airteagal 4(3) de Rialachán Uimh. 1069/2009 maidir le córas de rialuithe oifigiúla a chothabháil d’fhonn a fhíorú go gcomhlíonann na hoibreoirí ábhartha ceanglais Rialachán Uimh. 1069/2009 maidir le seachtháirgí ainmhithe a dhiúscairt;
               
            
                  b)
               
               
                  faoi Airteagal 4(4)(b) de Rialachán Uimh. 1069/2009 maidir le córas leordhóthanach a bheith ar bun ina chríoch chun a áirithiú go ndéanfar seachtháirgí ainmhithe a dhiúscairt i gcomhréir le Rialachán Uimh. 1069/2009; agus
               
            
                  c)
               
               
                  faoi Airteagal 32(1) de Rialachán Uimh. 142/2011 ón gCoimisiún an 25 Feabhra 2011 lena gcuirtear chun feidhme Rialachán Uimh. 1069/2009 ó Pharlaimint na hEorpa agus ón gComhairle lena leagtar síos rialacha sláinte a mhéid a bhaineann le seachtháirgí ainmhithe agus táirgí díorthaithe nach bhfuil ceaptha mar bhia don duine agus lena gcuirtear chun feidhme Treoir 97/78/CE ón gComhairle maidir le samplaí agus ítimí áirithe atá díolmhaithe ó sheiceálacha tréidliachta ag an teorainn faoin Treoir sin, arna leasú agus arna n-oiriúnú do Chomhaontú LEE leis na hoiriúnuithe sonracha agus earnálacha dá dtagraítear in Iarscríbhinn I a ghabhann leis an gComhaontú sin, maidir leis na bearta is gá a dhéanamh chun comhlíonadh oibleagáidí oibreoirí ábhartha i ndáil le diúscairt seachtháirgí ainmhithe a rialú.
               
            
         An cúlra dlíthiúil agus an cúlra fíorasach, mar aon le pléadálacha faoin dlí a tugadh ar aird chun tacú leis an méid sin:
      
      
                  —
               
               
                  Leis an iarratas seo, iarrann Údarás Faireacháin CSTE (“ESA”) dearbhú gur sháraigh an Íoslainn a cuid oibleagáidí faoi dhlí LEE maidir le seachtháirgí ainmhithe a dhiúscairt, go háirithe maidir le stoic a fuair bás, dramhaíl ó sheamlais agus dramhaíl ó mharú baile.
               
            
                  —
               
               
                  Le linn misean aimsithe fíoras a rinne Údarás Faireacháin CSTE i mí Mheán Fómhair 2013, thángthas ar na sáruithe arb iad is ábhar don iarratas. D’ainneoin gur aithin údaráis na hÍoslainne na heasnaimh sin, d’ainneoin misean eile ESA a cuireadh i gcrích i mí an Mheithimh 2018 agus d’ainneoin an chomhfhreagrais fhorleathain maidir le rún na hÍoslainne comhlíonadh a dhéanamh thar thréimhse níos faide ná naoi mbliana, níor leigheasadh na sáruithe sin go fóill.
               
            
                  —
               
               
                  Iarrann ESA dearbhú gurb amhlaidh, trí gan cosc a chur le diúscairt dhíreach stoic a fuair bás, cosc a chur le diúscairt dramhaíola ó sheamlais Chatagóir 3 agus cosc a chur le diúscairt dramhaíola ó mharú baile i líonta talún údaraithe gan próiseáil roimh ré, agus trí adhlacadh stoic a fuair bás ar an láthair agus adhlacadh dramhaíola ó mharaithe baile (lena n-áirítear ábhar sonraithe riosca de Chatagóir 1) gan na coinníollacha reachtacha maidir leis an modh diúscartha sin a bheith á gcomhlíonadh, gur theip ar an Íoslainn a cuid oibleagáidí a eascraíonn as Rialachán (CE) Uimh. 1069/2009 agus Rialachán (AE) Uimh. 142/2011 ón gCoimisiún a chomhlíonadh.